- Hindi News
- No fake news
- 6 year old Child Pushing Stretcher In Hospital, Video Goes Viral On Social Media; Know Its Full Truth
फेक न्यूज एक्सपोज:अस्पताल में स्ट्रैचर को धकेल रहा 6 साल का बच्चा, सोशल मीडिया पर वीडियो हुआ वायरल; जानें इसका पूरा सच
क्या हो रहा है वायरल: सोशल मीडिया पर एक वीडियो वायरल हो रहा है। वीडियो में देखा जा सकता है कि अस्पताल में एक मरीज स्ट्रैचर पर लेटा हुआ है और एक छोटा बच्चा उस स्ट्रैचर को धकेल रहा है।
पोस्ट शेयर कर यूजर ने लिखा, इससे ज्यादा आत्मनिर्भर भारत क्या बनाएंगे प्रभु, इतना ही काफी है।
और सच क्या है?
- वायरल वीडियो की सच्चाई जानने के लिए हमने इससे जुड़े की-वर्ड्स गूगल पर सर्च किए। सर्च रिजल्ट में हमें वीडियो से जुड़ी खबर इंडिया टुडे की न्यूज वेबसाइट पर मिली।
- वेबसाइट के मुताबिक, ये वीडियो यूपी के देवरिया जिला अस्पताल का है। स्ट्रैचर पर लेटा हुआ मरीज बच्चे का बुजुर्ग दादा है। अस्पताल में मौजूद वार्ड ब्वॉय स्ट्रैचर को एक जगह से दूसरी जगह ले जाने के लिए हर बार 30 रुपए की मांग कर रहे थे। तभी मजबूरन 6 साल के बच्चे को अपनी मां के साथ स्ट्रैचर को धकेलना पड़ा।
- ध्यान देने वाली बात यह है कि ये खबर वेबसाइट पर 21 जुलाई, 2020 को पब्लिश हुई थी।
- पड़ताल के दौरान हमें लाइव हिंदुस्तान के यूट्यूब चैनल पर एक वीडियो मिला। जिसमें पीड़ित परिवार ने अस्पताल में हुई घटना की आपबीती सुनाई।
- ये वीडियो चैनल पर 20 जुलाई, 2020 को अपलोड हुआ था।
- साफ है कि सोशल मीडिया पर लगभग 1 साल पुराने वीडियो को देश में चल रहे मौजूदा हालात के साथ जोड़ कर वायरल किया जा रहा है।
tgl_Latn eng_Latn eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva